section_heading: Djelo
paragraph_text: Luhmannova teorija sustava promatra društvo kao komunikacijski sustav, koji se sastoji od samoreferentnih socijalnih operacija. Samoreferentna u ovom slučaju znači da se značenje komunikacije - socijalne operacije - vrednuje na osnovu unutarnjih, pojedinom (pod)sustavu imanentnih kriterija i vrijednosnih mjerila, što ne isključuje kognitivnu otvorenost.